કાશ્મીરનો મુદ્દો ૭૦ વર્ષ જૂનો છે પણ એ કદી સામાન્ય ચૂંટણીમાં મહત્ત્વનો મુદ્દો બન્યો નથી, પરંતુ આ વખતે પુલવામાની ઘટનાને પગલે દેશમાં રાષ્ટ્રીય સુરક્ષાનો મુદ્દો તુલ પકડી રહ્યો છે, વળી હાલ ભારતના વડા પ્રધાન આંતરરાષ્ટ્રીય સ્તરે જે રીતે પાકિસ્તાન પર ચોતરફથી ભીંસ વધારી રહ્યા છે તે જોતાં આ ચૂંટણીમાં કાશ્મીર અને પાકિસ્તાનનો મુદ્દો છવાય તેવી શક્યતા ભારોભાર છે, વળી આ મુદ્દો એવો છે કે તેમાં વિરોધપક્ષો પાસે તેનો વિરોધ કરવાનું શક્ય બને તેમ નથી, પરંતુ તાજેતરની વિધાનસભાની ચૂંટણીઓમાં કોંગ્રેસને જે રીતે બહુમતી મળી છે તેને કારણે કોંગ્રેસના નેતા રાહુલ ગાંધી ફરી એક વાર દમદાર નેતા બની રહ્યા હોય એમ લાગે છે.